Rochesteri Egyetem

A Rochesteri Egyetem (U of R, UR vagy U of Rochester) amerikai magán kutatóegyetem a New York-i Rochesterben. Az egyetemre nagyjából 11800 tanuló jár. 158 épületében több, mint 200 tárgyat tanítanak. A National Science Foundation információi szerint az egyetem 2020-ban több, mint 397 millió dollárt költött kutatási és fejlesztési célokra, ami a 66. legtöbb volt az országban. 28 ezer munkavállalójával New York északi részének legnagyobb munkaadója és a 7. legnagyobb az egész államban. A Művészeti, Tudományos és Mérnöki tanszékek a legfontosabbak között vannak. Az Optikai Intézetet 1929-ben alapították, az Eastman Kodak és a Bausch and Lomb segítségével, az első intézményként az országban, ami csak optikával foglalkozott és az Egyesült Államok optikai végzettségeinek felét itt adják. A világ egyik legjobb optikai programjának tartják. A Politikatudomány és Közgazdaságtudományi tanszékeknek az 1960-as évek óta nagy befolyása volt a pozitivista társadalomtudományokra és a világ öt legjobb tanszékei között vannak területükön. A Kémiai tanszék nagy szerepet játszott a szintetikus szerves kémia fejlődésében, itt végezték az első laboratóriumi-alapú morfin-szintézist. A Rossell Hope Robbins Könyvtárban tartanak óangol és középangol iratokat. Az amerikai Energiaügyi Minisztérium támogatásával létrehozták a Lézerenergetikai Laboratóriumot. Itt található ezek mellett az ország legjobb zenei iskolája, az Eastman Zenei Iskola. A Sibley Zenekönyvtár Észak-Amerika legnagyobb egyetemi zenekönyvtára és az ország harmadik legnagyobb kollekciója itt található. Az egyetemen tanult 13 Nobel-díjas, 13 Pulitzer-díjas, 45 Grammy-győztes, 20 Guggenheim Társaság-tag, 9 Nemzeti Tudományos Érem-, 4 Nemzeti Technológiai és Innovációs Érem-, 3 Nemzeti Művészeti Érem-, és 3 Nemzeti Humán Érem-kitüntetett. Ezek mellett tanulóikat beválasztották a Tudományos, Mérnöki és Orvosi Nemzeti Akadémiák egyikébe, az Amerikai Művészeti és Tudományos Akadémiába, a Feltalálók Nemzeti Akadémiájába és a Feltalálók Nemzeti Hírességek Csarnokába. Története Alapítás előtt A Rochesteri Egyetem eredete egészen a Hamiltoni Első Baptista Egyházig követhető vissza, amit 1796-ban alapítottak. Az egyház létrehozta New York állam Baptista Oktatási Szövetségét, amit 1817-ben átneveztek Hamiltoni Irodalmi és Teológiai Intézetre. Az intézményből született meg a Madison Egyetem és a Rochesteri Egyetem is. Mikor elkezdett eltávolodni csak vallási tanításoktól, létrehoztak egy főiskolai osztályt. Now York állam 1846-ban adta meg az új főiskolának a működési engedélyt, ekkor kapta a Madison Egyetem nevet. John Wilder és a Baptista Oktatási Szövetség célja az egyetem Rochesterbe költöztetése volt, de jogi okokból ez nem volt kivitelezhető. Erre válaszként egyes diákok, oktatók elhagyták a várost és Rochesterbe költöztek, új egyetem nyitásának céljával. A Madison Egyetem később a Colgate Egyetem nevet kapta. Alapítása Asahel C. Kendrick görögprofesszor volt egyike azon oktatóknak, akik elhagyták Madison Egyetemet, hogy Rochesterbe költözzenek. Kendrick volt a megbízott elnök, míg meg nem találták az új intézmény első vezetőjét. 1853-ig maradt posztján, mikor Martin Brewer Anderson átvette a helyét. A Rochesteri Egyetem 1850. január 31-én kapta meg működési engedélyét az államtól, öt éven belül 100 ezer dollárt ígérve az iskolának. John Wilder 10 ezer dollárral járult hozzá az egyetem megalapításához, aminek köszönhetően többen is elkezdtek adományozni az intézménynek. Ebben a novemberben kezdték meg az oktatást, 60 diákkal, akik közül huszonnyolcan érkeztek a korábbi egyetemről. 1850 és 1862 között a régi United States Hotel épületében működött. Huszadik század Koedukáció Az első nőket 1900-ban vették fel az egyetemre, Susan B. Anthony és Helen Barrett Montgomery aktivistáknak köszönhetően, akikről később épületeket is elneveztek a River campuson. Az 1890-es években több női diák is részt vett órákon és előadásokon vendégekként, de hivatalosan soha nem kaptak lehetőséget tanulásra és eredményeiket se vette fel könyveibe az iskola. David Jayne Hill elnök volt az, aki engedélyt az első női diák, Helen E. Wilkinson felvételére, bár diplomát nem kaphatott. Az 1900-as évben harminchárom nő kezdte meg tanulmányait az egyetemen, Ella S. Wilcoxen szerzett először diplomát, 1901-ben. Az első női oktató Elizabeth Denio volt, aki professor emeritaként vonult nyugdíjba, 1917-ben. 1930-ban a férfi tanulók a River campusra költöztek, míg a női diákok a Prince Streeten maradtak 1955-ig. Az egyetem növekedése Az egyetem sokat változott, növekedett Benjamin Rush Rhees vezetése alatt (akiről az intézmény legnagyobb könyvtárát is elnevezték), 1900 és 1935 között. Ebben az időszakban George Eastman volt az iskola egyik legnagyobb támogatója, legalább 50 millió dollárt adományozva élete során. Eastman segítségével megnyílt az Eastman Zenei Iskola 1921-ben. 1925-ben John D. Rockefeller, George Eastman és Henry A. Strong családjának támogatásával létrehozták a fogászati és az orvostudományi iskolákat, ebben az évben adták ki az első tudományos fokozatú diplomát is. A második világháború idején Rochester egyike volt a 131 felsőoktatási intézménynek, ami részt vett a V–12 programban, aminek célja az volt, hogy kiképezzen diákokat, akik haditengerész tisztek lettek tanulmányaik befejeztével. 1942-ben az egyetemet meghívták, hogy csatlakozzon az Amerikai Egyetemek Szövetségéhez társ-, majd 1944-ben teljes jogú tagként. 1955-ben a női és a férfi főiskolákat egyesítették a River Campuson. 1958-ban létrehozták a mérnöki, az üzletvezetési és az oktatási karokat. Elnökök Statisztikák Tanulók Ranglisták Tandíjak Az egyetem általános tandíja a 2024–2025-ös tanévre 65 870 dollár, amihez hozzáadnak 1254 dollárnyi „kötelező díjakat” is. Ezek mellett a campuson élő diákok 11 820 dollárt fizetnek lakhatásukért. Az egyetem számításai szerint egy tanév diákjainak közel 90 ezer dollárba kerül. Sport Az egyetem sportcsapatainak a neve Rochester Yellowjackets, összesen huszonhárom csapatból áll. A sportágak, amelyekben sportolói részt vesznek: baseball, kosárlabda, terepfutás, amerikai futball, golf, labdarúgás, fallabda, úszás és műugrás, tenisz, atlétika, gyeplabda, lacrosse, evezés, illetve röplabda. Fontos személyek Díjazott személyek Nobel-díjasok Nemzeti Érem elismerések A Nemzeti Akadémia tagjai Művészek Politikusok Államfők Az Egyesült Államok Kongresszusának tagjai Nagykövetek Szövetségi tisztviselők az Egyesült Államokban Galéria Jegyzetek További információk Hivatalos oldal (angol) Columbia Electronic Encyclopedia, 6th Edition. 2020. ISBN 978-0-7876-5015-5